Hibiscus

HibiscusSunset Western Garden Book 1995:606–607.In multis linguis eodem nomine, hibisco appellatus. Etiam Anglice sorrel, flor de Jamaica, et rosemallow appellatus. (Graece ἱβίσκοςVerbum quo Pedanius Dioscorides (ca. 40-90) Althaeam officinalem nominavit.—Barbara Perry Lawton, Hibiscus: Hardy and Tropical Plants for the Garden (Timber Press, 2004, ISBN 978-0-88192-654-5), p. 36.) est genus plantarum florentium familiae Malvacearum. Id est satis magnum, nonnullas continens centies specierum quae in regionibus calidis-temperatis, subtropicis, et tropicis omnem per orbem terrarum endemicae sunt. Generi sunt plantae herbaceae, et annuae et perennes, frutices lignei, et parvae arbores.

 Descriptio 
Folia sunt alterna, ovata ad lanceolata, saepe margine dentata vel lobata. Flores sunt magni, conspicui, tubati, petalis quinque vel plus, colori albi rosei, rubri, aurantii, purpurei, vel flavi, et 4–18 cm lati. Color florum quarumdam specierum, sicut Hibiscus mutabilis et Hibiscus tiliaceus, tempore commutatur.David Webster, Nature's Palette: The Science of Plant Color (Sicagi: University of Chicago Press, 2007, ISBN 978-0-226-47052-8), p. 183. Fructus est capsula sicca, quintilobata, nonnulla semina in quoque lobo continens, quae, capsula matura dehiscente, liberantur.



 Usus 
Hibisco in cultura humana sunt multi usus.

 Horticultura 
Multae species pro magnificis excoluntur floribus, vel pro fruticibus horti adhibentur, et ad attrahandos papiliones, apocrita, et Trochilidas."Plants That Attract Butterflies," apud situm floridata.com.

 Papyrus 
Hibiscus cannabinus, species vulgo kenaf appellata, in manufactura chartae late adhibetur.

 Potio 

Potio floribus hibisco imbuta, colore gustatuque nota, et calida et frigida apponitur. Multis nominibus in multis civitatibus per orbem terrarum nota est, inter quae bissap in Africa Occidentali, karkadé in Aegypto et Sudania, flor de Jamaica 'flos Iamaicanus' in Mexico, gudhal (गुड़हल) in India, gongura in Brasilia. In nonnullis linguis ea roselle ex quotidiano floris nomine appellatur. 

In Iamaica et multis aliis Maris Caribici insulis, potio ex Hibiscus sabdariffa effecta et Anglice sorrell appellata tempore Christi natalis populo gratissima est, frigida apposita, cum aliis herbis, radicibus, condimentis, et saccharo, et saepe cum rum Iamaicano vel vino commixta.

Potio frigida in Cambodia sic paratur: petala primum in aqua calida immerguntur donec colores ex petalis extrahantur, tum ius limiae, saccharum vel mel, et deinde aqua frigida vel cubi glaciei adduntur.

 Cibus 
Hibiscus siccus est edulis, et saepe in Mexico pro suavitate prodest; saccharizatus, et pro exornatione cibi adhiberi potest."Hibiscus blossoms as a food, drink ingredient," apud situm nrn.com (Nation's Restaurant News). Hibiscus sabdariffa pro holere potest. Certae hibisci species ut naturalis food coloring (praecipue anthocyanini) fons adhiberi incipiunt, et ut substitutio erythrosini.

Larvae nonnullarum papilionum, variis Hibisci speciebus, inter quas Hadula trifolii et Agrotis segetum (ambo familiae Noctuidarum), Chionodes hibiscella (familiae Gelichiidarum), et Hypercompe hambletoni (familiae Arctiidarum), vescuntur.

 Symbolismus et cultura 
Variae hibisci species civitates repraesantur: Hibiscus syriacus est flos civitatis Coreae Meridianae, et Hibiscus rosa-sinensis est flos civitatis Malaesiae. Hibiscus ruber est flos Kali deae Indicae, qui saepe in eius imaginibus in artibus expressus in Bengalia Indiae apparet, flore et dea saepe forma mergentibus. Hibiscus in veneratione Hinduistica pro dono deae Kali et Domino Ganesha dato adhibetur.

Hibiscus rosa-sinensis in herbologia Sinica putatur habere usus medicinales.Hibiscus rosa-sinensis, apud situm pfaf.org (Plants for a Future).

In Philippinis, gumamela (quotidianum hibisci nomen) a pueris adhibetur pro oblectamento bullarum effectarum. Flores et folia obtunduntur donec ius extrahatur. Concavi papaya caules tum in hoc liquore tinguntur, ex quibus pueri bullas efflant.

Ruber hibisci flos a mulieribus Tahitianis usitate geritur; solus flos auri impositus animum ad coniunctionem paratum significare habetur.

Cortex hibisci valides fibras bast continet, quae cortice in mari diu madefacto obtineri possunt. In Polynesia, hae fibrae (fau, pūrau) pro manufactura limborum gramineorum sunt. 

 Sanatio 
Potio populo est gratus diureticus naturalis; eae insunt vitaminum C et mineralia.

Investigatio USDA anni 2008 monstrat consumptionem potionis hibisci in grege adultorum praehypertensivorum et leniter hypertensivorum pressum sanguinis demittere."Study Shows Consuming Hibiscus Tea Lowers Blood Pressure," apud situm ars.usda.gov.

Hibiscus rosa-sinensis in herbologia Sinica magno usui medicinali est. In Ayurveda quoque, antiqua medicinae ratione Indica, hibisci, praecipue albi et rubri (Hibiscus rosa-sinensis), proprietates medicinales habere putantur. Ex radicibus effiuntur variae potus qui populus tussem, alopeciam, canitiem, aliasque aegrotationes sanare putat.

 Species 
In zonis temperatis, fortasse hibiscus ornamentalis latissime exculta est Hibiscus syriacus, vulgo "Rosa Altheae" et "Rosa Sharonis" appellata. In zonis tropicis et subtropicis, Hibiscus rosa-sinensis, cui sunt multae hybridae magnificae, est hibiscus populo gratissimus.

Nonnulli centies specierum agnoscuntur, inter quas:
 Hibiscus acetosella Welw. ex Hiern.
 Hibiscus aponeurusR. W. Bussmann et al. (2006), Plant use of the Maasai of Sekenani Valley, Maasai Mara, Kenya, J. Ethnobiol. Ethnomed. 2 22.
 Hibiscus arnottianus A.Gray (Hawaii)
 Hibiscus brackenridgei A.Gray (Havaii)
 Hibiscus calyphyllus (Africa Tropica)
 Hibiscus cameronii
 Hibiscus cannabinus L. (Kenaf)
 Hibiscus clayi O.Deg. & I.Deg. (Hawaii)
 Hibiscus coccineus (Medik.) Walter
 Hibiscus dasycalyx
 Hibiscus denudatus Benth. (Civitates Foederatae Meridio-Occidenhtes, Mexicum Boreo-Occidentale)
 Hibiscus dioscorides A.G.Mill. (Iemenia)
 Hibiscus diriffan A.G.Mill. (Iemenia)
 Hibiscus diversifolius
 Hibiscus elatus
 Hibiscus escobariae
 Hibiscus ficulneus
 Hibiscus fragilis DC. (Insulae Mascarenae)
 Hibiscus furcellatus Desr. (Mare Caribaeum, Florida, America Media, America Australis, Havaii)
 Hibiscus fuscus
 Hibiscus genevii Bojer (Mauritia)
 Hibiscus grandiflorus Michx. (Civitates Foederatae Meridio-Orientales)
 Hibiscus hamabo
 Hibiscus hastatus
 Hibiscus heterophyllus
 Hibiscus indicus
 Hibiscus insularis Endl. (Insula Phillip)
 Hibiscus laevis All. (=H. militaris) (America Septentrionalis Media et Orientalis)
 Hibiscus lasiocarpos
 Hibiscus lavaterioides
 Hibiscus ludwigii
 Hibiscus macrophyllus
 Hibiscus macropodus
 Hibiscus malacophyllus Balf.f. (Iemenia)
 Hibiscus moscheutos Welw. ex Hiern. (America Septentrionalis Media et Orientalis)
 Hibiscus mutabilis L. (Asia Orientalis)
 Hibiscus paramutabilis
 Hibiscus pedunculatus
 Hibiscus platanifolius
 Hibiscus radiatus
 Hibiscus rosa-sinensis L. (Asia Orientalis)
 Hibiscus sabdariffa L.
 Hibiscus schizopetalus
 Hibiscus scottii
 Hibiscus socotranus
 Hibiscus sinosyriacus
 Hibiscus splendens
 Hibiscus stenanthus Balf.f. (Iemenia)
 Hibiscus striatus
 Hibiscus syriacus L. (Asia)
 Hibiscus tiliaceus L. (Australia, Asia Meridio-Orientalis, Oceania)
 Hibiscus trilobus
 Hibiscus trionum L.
 Hibiscus waimeae A.Heller (Havaii)

 Plantae olim in Hibiscos digestae 
 Abelmoschus esculentus (L.) Moench (ut H. esculentus L.)
 Abelmoschus ficulneus (L.) Wight & Arn. (ut H. ficulneus L.)
 Abelmoschus manihot subsp. manihot (ut H. manihot L.)
 Abelmoschus manihot var. pungens (Roxb.) Hochr. (ut H. pungens Roxb.)
 Abelmoschus manihot var. tetraphyllus (Roxb. ex Hornem.) Borss. Waalk. (ut H. tetraphyllus Roxb. ex Hornem.)
 Abelmoschus moschatus subsp. moschatus (ut H. abelmoschus L.)
 Abelmoschus moschatus subsp. tuberosus (Span.) Borss. Waalk. (ut H. sagittifolius Kurz)
 Alyogyne cuneiformis (DC.) Lewton (ut H. cuneiformis DC.)
 Alyogyne hakeifolia (Giord.) Alef. (ut H. hakeifolius Giord.)
 Alyogyne huegelii (Endl.) Fryxell (ut H. wrayae Lindl.)
 Alyogyne pinoniana (Gaudich.) Fryxell (ut H. pinonianus Gaudich.)
 Firmiana simplex (L.) W.Wight (ut H. simplex L.)
 Lagunaria patersonia subsp. patersonia (ut H. patersonius Andrews)
 Kosteletzkya adoensis (Hochst. ex A. Rich.) Mast. (ut H. adoensis Hochst. ex A.Rich.)
 Kosteletzkya pentacarpos (L.) Ledeb. (ut H. pentacarpos L.)
 Kosteletzkya tubiflora (DC.) Blanch. & McVaugh (ut H. tubiflorus DC.)
 Kosteletzkya virginica (L.) C.Presl ex A.Gray (ut H. virginicus L.)
 Pavonia arabica Hochst. & Steud. ex Boiss. (ut H. flavus Forssk.)
 Pavonia spinifex (L.) Cav. (ut H. spinifex L.)
 Radyera farragei (F.Muell.) Fryxell & S.H.Hashmi (ut H. farragei F.Muell.)
 Thespesia lampas (Cav.) Dalzell (ut H. lampas Cav.)
 Thespesia populnea (L.) Sol. ex Corrêa (ut H. populneoides Roxb. vel H. populneus L.).

 Notae 


 Nexus externi 
 Pagina domestica Societatis Hibisci Americanae (American Hibiscus Society)
 Pagina domestica Societatis Hibisci Australianae (Australian Hibiscus Society)
 Pagina domestica Societatis Hibisci Internationalis (International Hibiscus Society)



Categoria:Flores
Categoria:Malvaceae
Categoria:Plantae medicinales
Categoria:Taxa Linnaei
Categoria:Verba Graeca
Categoria:Genera plantarum